ವಾಯುಯಾನ ಬಂದ್: ಏರ್ ಇಂಡಿಯಾಗೆ ದಿನಕ್ಕೆ 35 ಕೋಟಿ ನಷ್ಟ ಕೊರೋನಾವೈರಸ್ ಸಾಂಕ್ರಾಮಿಕ ರೋಗದ ಹಿನ್ನೆಲೆಯಲ್ಲಿ ಕಾರ್ಯಾಚರಣೆಯನ್ನು ಸ್ಥಗಿತಗೊಳಿಸಿದ ನಂತರ ಭಾರತದ ಅತಿದೊಡ್ಡ ಸರ್ಕಾರಿ ಸ್ವಾಮ್ಯದ ವಾಯುಯಾನ ಸಂಸ್ಥೆಯಾದ ಏರ್ ಇಂಡಿಯಾ ದಿನಕ್ಕೆ 30-35 ಕೋಟಿ ರೂ. ನಷ್ಟವನ್ನು ಅನುಭವಿಸುವ ನಿರೀಕ್ಷೆಯಿದೆ ಎಂದು ಮೂಲವೊಂದು ತಿಳಿಸಿದೆ. ನವದೆಹಲಿ: ಕೊರೋನಾವೈರಸ್ ಸಾಂಕ್ರಾಮಿಕ ರೋಗದ ಹಿನ್ನೆಲೆಯಲ್ಲಿ ಕಾರ್ಯಾಚರಣೆಯನ್ನು ಸ್ಥಗಿತಗೊಳಿಸಿದ ನಂತರ ಭಾರತದ ಅತಿದೊಡ್ಡ ಸರ್ಕಾರಿ ಸ್ವಾಮ್ಯದ ವಾಯುಯಾನ ಸಂಸ್ಥೆಯಾದ ಏರ್ ಇಂಡಿಯಾ ದಿನಕ್ಕೆ 30-35 ಕೋಟಿ ರೂ. ನಷ್ಟವನ್ನು ಅನುಭವಿಸುವ ನಿರೀಕ್ಷೆಯಿದೆ ಎಂದು ಮೂಲವೊಂದು ತಿಳಿಸಿದೆ.ಜನ ಸಂಚಾರ ನಿರ್ಬಂಧಿಸಲುದೇಶಾದ್ಯಂತ ಕಠಿಣ ಗಡಿ ನಿಯಂತ್ರಣಗಳೊಂದಿಗೆ, ಅನೇಕ ದೇಶಗಳು ಕೊರೋನಾವೈರಸ್ ಕಾರಣದಿಂದ ತಮ್ಮ ಭೂಪ್ರದೇಶದಲ್ಲಿ ಅಂತರರಾಷ್ಟ್ರೀಯ ವಿಮಾನಯಾನಗಳನ್ನು ನಿರ್ಬಂಧಿಸಿವೆ. ಭಾರತವು ಸಹ ಅಂತರರಾಷ್ಟ್ರೀಯ ವಿಮಾನ ಹಾರಾಟಕ್ಕೆ ತಾತ್ಕಾಲಿಕ ತಡೆ ನೀಡಿದೆ."ಸರ್ಕಾರದ ಆದೇಶದ ಪ್ರಕಾರ ನಾವು ಇತರ ದೇಶೀಯ ವಿಮಾನ ಹಾರಾಟ ಸಂಸ್ಥೆಗಳಂತೆಯೇ ವಾಣಿಜ್ಯ ವಿಮಾನ ಸಂಚಾರವನ್ನು ನಿಲ್ಲಿಸಿದ್ದೇವೆ. ಆದರೂ ನಮ್ಮ ದೈನಂದಿನ ನಷ್ಟವು ಇನ್ನೂ 30-35 ಕೋಟಿ ರೂ.ಗಳ ವ್ಯಾಪ್ತಿಯಲ್ಲಿರುತ್ತದೆ." ಇಂಧನದಂತಹ ಕೆಲವು ವೆಚ್ಚಗಳು ಇರದಿದ್ದರೂ, ಮೂಲ ವೆಚ್ಚದ ನಿರ್ವಹಣೆ, ವಿಮಾನ ನಿಲ್ದಾಣ ಶುಲ್ಕವನ್ನು ಸ್ಥಗಿತಗೊಳಿಸಿಯೂ ನಾವು ಇನ್ನೂ ಸಂಬಳ ಮತ್ತು ಭತ್ಯೆಗಳು, ಗುತ್ತಿಗೆ ಬಾಡಿಗೆಗಳು, ಕನಿಷ್ಠ ನಿರ್ವಹಣೆ, ಬಡ್ಡಿ ಪಾವತಿಯ ಜೊತೆಗೆ ಇತರ ಪಾವತಿಗಳನ್ನು ಮಾಡಬೇಕಾಗುತ್ತದೆ "ಎಂದು ಮೂಲವು ಪಿಟಿಐಗೆ ತಿಳಿಸಿದೆ.ಏರ್ ಇಂಡಿಯಾದ ದಿನಕ್ಕೆ ಒಟ್ಟು ಗಳಿಕೆ ಸುಮಾರು 60-65 ಕೋಟಿ ರೂ. ಮತ್ತು ಇದರಲ್ಲಿ 90 ಪ್ರತಿಶತ ಪ್ರಯಾಣಿಕರ ಆದಾಯದಿಂದ ಬರುತ್ತದೆ. "ವೆಚ್ಚಗಳು ಸಹ ಒಂದೇ ವ್ಯಾಪ್ತಿಯಲ್ಲಿವೆ." ಏರ್ ಇಂಡಿಯಾದ ಸಂಬಳದ ಚೆಕ್ ತಿಂಗಳಿಗೆ ಸುಮಾರು 250 ಕೋಟಿ ರೂ. ಆಗಿದ್ದರೆ, ವಿಮಾನ ಗುತ್ತಿಗೆ ಬಾಡಿಗೆ ಹೊರಗುತ್ತಿಗೆ ತಿಂಗಳಿಗೆ ಸುಮಾರು 30 ಮಿಲಿಯನ್ ಯುಎಸ್ ಡಾಲರ್ ಆಗಿದೆ.ವಿಮಾನಯಾನ ಸಂಸ್ಥೆ 27 ಬೋಯಿಂಗ್ ಬಿ 787-800 ವಿಮಾನಗಳನ್ನು ಗುತ್ತಿಗೆಗೆ ಹೊಂದಿದೆ ಮತ್ತು 27 ಏರ್ಬಸ್ ಎ 320 ನಿಯೋ ವಿಮಾನಗಳನ್ನು ಹೊಂದಿದೆ. ಪ್ರತಿ ಬೋಯಿಂಗ್ 787 ರ ಗುತ್ತಿಗೆ ಬಾಡಿಗೆ ತಿಂಗಳಿಗೆ 1 ಮಿಲಿಯನ್ ಡಾಲರ್ ಮತ್ತು ಎ 20 ನಿಯೋಗೆ ತಿಂಗಳಿಗೆ 400 ಡಾಲರ್ ಎಂದು ಹೇಳಲಾಗಿದೆ.